cyanic-selkie/wikianc huggingface dataset:
จักรพรรดินิมเมียว
เมื่อจักรพรรดิจุนนะสละราชบัลลังก์ในวันที่ 28 เดือน 2 ปี เท็นโช ที่ 10 ตรงกับวันที่ 22 มีนาคม ค.ศ. 833 หลังจากครองสิริราชสมบัติได้ 9 ปีเจ้าชายมะซะระที่รัชทายาทพระชนมายุ 24 พรรษาจึงขึ้นสืบราชบัลลังก์เป็น จักรพรรดินิมเมียว โดยหลังจากขึ้นสืบราชบัลลังก์ได้ไม่นานจักรพรรดินิมเมียวได้สถาปนา เจ้าชายสึเนะซะดะ พระชนมายุเพียง 8 พรรษาพระโอรสของอดีตจักรพรรดิจุนนะขึ้นเป็นรัชทายาทและผู้สืบราชบัลลังก์
จากนั้นอีก 8 วันคือวันที่ 7 เดือน 3 ปี เท็นโช ที่ 10 ตรงกับวันที่ 30 มีนาคม ค.ศ. 833 จักรพรรดินิมเมียวได้เข้าพิธีราชาภิเษกที่ พระราชวังหลวงเฮอัง
ในฤดูร้อนของปี ค.ศ. 842 ตรงกับปีที่ 9 ในรัชสมัยได้เกิดกบฏที่เรียกว่า กบฏปีโจวะ (Jōwa Incident) อันส่งผลให้เจ้าชายสึเนซาดะที่รัชทายาทถูกปลดจากตำแหน่งทำให้ เจ้าชายมิชิยาซุ (Imperial Prince Michiyasu (Michiyasu-shinnō)) (ต่อมาคือ จักรพรรดิมนโตกุ จักรพรรดิองค์ที่ 55) พระราชโอรสองค์ใหญ่ขึ้นเป็นรัชทายาท
จักรพรรดินิมเมียวสวรรคตในวันที่ 21 เดือน 3 ปี คาโช ที่ 3 ตรงกับวันที่ 6 พฤษภาคม ค.ศ. 850 ขณะพระชนมายุได้ 41 พรรษาครองสิริราชสมบัติได้ 17 ปีภายหลังจากสวรรคตแล้วได้มีการถวายพระนามให้พระองค์ว่า จักรพรรดิฟุกะกุซะ (Emperor Fukakusa (Fukakusa-tennō)) ตามนามพระราชสุสานของพระองค์ต่อมาพระนามนี้ได้อนุโลมนำไปใช้เป็นพระนามของ จักรพรรดิโกะ-ฟุกะกุซะ จักรพรรดิองค์ที่ 89 ที่ปกครองในช่วง คริสต์ศตวรรษที่ 13
อ้างอิง
808 850
ไทยแลนด์พรีเมียร์ลีก ฤดูกาล 2549
ไทยแลนด์พรีเมียร์ลีก 2549 เป็นการแข่งขัน ไทยพรีเมียร์ลีก จัดขึ้นเป็นครั้งที่ 10 มีทีมเข้าร่วมการแข่งขันจำนวน 12 ทีม ทำการแข่งขันตั้งแต่ วันเสาร์ที่ 28 มกราคม พ.ศ. 2549 ถึง วันอาทิตย์ที่ 2 กรกฎาคม พ.ศ. 2549 โดยปีนี้เป็นปีแรกที่มีสโมสรจาก โปรวินเชียลลีก เข้าร่วมการแข่งขัน (ทีมชนะเลิศและรองชนะเลิศจาก โปรลีก 2548 ได้แก่ สโมสรชลบุรี และสโมสรสุพรรณบุรี ) เมื่อจบการแข่งขันในฤดูกาลนี้ไม่มีทีมใดต้องตกชั้น เนื่องจากอยู่ในระหว่างการปรับโครงสร้างลีก
ภาพรวมก่อนการแข่งขัน
ในฤดูกาลนี้ มีการเปลื่ยนแปลงกฎการแข่งขัน เพื่อให้สอดคล้องกับการรวมลีกในอนาคต จึงทำให้ในฤดูกาลนี้จะไม่การเพลย์ออฟเลื่อนชั้น-ตกชั้น รวมไปถึงไม่มีสโมสรตกชั้นในฤดูกาลนี้
ผู้ทำประตูสูงสุด
สิ้นสุดเมื่อ 2 กรกฎาคม พ.ศ. 2549
ใบเหลือง-ใบแดง
สิ้นสุดเมื่อ 2 กรกฎาคม พ.ศ. 2549
เอริค เฮอร์เซเลอร์
เอริค เฮอร์เซเลอร์ (Erich Hürzeler; 20 มีนาคม ค.ศ. 1968 — ) เป็นผู้จัดการทีมฟุตบอลและอดีตนักฟุตบอลชาวสวิส
ประวัติ
เฮอร์เซเลอร์เล่นในระดับอาชีพของเขาให้แก่ทีมเอฟซีอาร์เราว์, บีเอสซีโอลด์บอยส์, เอฟซีชาฟฟ์เฮาเซน และเอฟซีลูกาโน ล่าสุดเขาใช้เวลาหกปีในฐานะหมายเลขหนึ่งของเอฟซีวินเทอร์เธอร์ และเคยสร้างผลงานจบลงด้วยการเป็นฝ่ายชนะ 4-0 ในวันที่ 6 พฤษภาคม ค.ศ. 2006 เมื่อครั้งที่พบกับทีมเอซีเบลลินโซนาในระดับอาชีพของเขา เมื่อครั้งที่เขาหมดสัญญา ทางแผงไส้กรอกหลังสนามแข่งเบียร์คูร์เฟอได้เปลี่ยนชื่อเป็น เอริคส์ วูร์ชตบูเดอ เพื่อเป็นเกียรติแก่เขา
อุเทน พรหมมินทร์
อุเทน พรหมมินทร์ ชื่อเล่นว่า เท่ห์ เป็นนักร้องแนวป็อปและเพลงไทยสากลร่วมสมัย เจ้าของเพลงดัง โกหกหน้าตาย, วิชามาร, ไม่ไว้วางใจ
ประวัติ
อุเทน พรหมมินทร์ เกิดที่อำเภอพาน จังหวัดเชียงราย โดยมีศักดิ์เป็นเครือญาติกับ โอฬาร พรหมใจ นักกีตาร์ชื่อดัง แต่ต่อมาครอบครัวได้ย้ายไปปักหลักที่จังหวัดเชียงใหม่ จึงได้เติบโตที่นั่น จบการศึกษาระดับมัธยมศึกษาจากโรงเรียนยุพราชวิทยาลัย และ ปริญญาตรีจากมหาวิทยาลัยธุรกิจบัณฑิตย์ เริ่มเล่นดนตรีตั้งแต่อายุ 6 ขวบโดยจับเครื่องดนตรีทรัมเป็ตเป็นชิ้นแรก และเริ่มฝึกฝนเครื่องดนตรีอย่างจริงจัง ต่อมาได้ร้องเพลงตามห้องอาหาร โดยมี สุชาติ ชวางกูร เป็นต้นแบบ จนกระทั่งได้โชว์ตัวร้องเพลงออกรายการโทรทัศน์ท้องถิ่น ก่อนจะเข้าร่วมประกวดร้องเพลงในงาน National Expo เชียงใหม่ โดยได้ตำแหน่งแชมป์นักร้องถึงสองปีซ้อน จากบทเพลงเดียวกันคือ "หากหัวใจฉันมีปีกบิน"  ก่อนจะมีผลงานเพลงบันทึกเสียงในกรุงเทพฯ กับอัลบั้ม "แด่คนหวังดี" และอีกหลายชุด จนได้ชื่อว่าเป็น "นักร้องป่าล้อมเมืองวัยหนุ่ม" เพราะผลงานเพลงในชุดแรกที่สร้างชื่อเสียงนั้นมักใช้ทำนองเพลงดังของจีนมาแปลงเนื้อร้อง อีกทั้งการเริ่มโปรโมทเพลงตามสถานีวิทยุต่างๆ ในภาคเหนือก่อนจะลุกลามไปทั่วประเทศ ทำให้ประสบความสำเร็จอย่างรวดเร็ว
ด้านชีวิตส่วนตัว เคยมีข่าวคราวว่าคบหาเป็นแฟนกับ แคทลียา อิงลิช อยู่ระยะหนึ่ง ปัจจุบัน สมรสกับ นางสาวปรินดา เกียรติเสริมสกุล มีบุตรแล้ว 2 คน คือ ด.ญ.พริมา พรหมมินทร์ (พริม) และบุตรชายคนที่ 2 โดยตั้งชื่อเล่นไว้ว่า น้องไพรม์ คลอดเมื่อวันที่ 31 สิงหาคม พ.ศ. 2560 เวลา 14:04 น. น้ำหนัก 3,246 กรัม ณ โรงพยาบาลพระราม 9
ซีกท้องฟ้าใต้
ซีกท้องฟ้าใต้ หรือ ซีกฟ้าใต้ (southern celestial hemisphere หรือ Southern Sky) คือ ส่วนของพื้นที่ในดาราศาสตร์ที่หมุนไปในทรงกลมท้องฟ้า เป็นส่วนครึ่งทรงกลมที่อยู่ทางใต้ของเส้นศูนย์สูตรท้องฟ้า
การสังเกตการณ์
ในซีกท้องฟ้าใต้ ผู้สังเกตการณ์สามารถมองเห็นดาวประมาณ 2,000 ดวงในทัศนวิสัยที่ดีได้อย่างสบาย ๆ และระหว่าง 20,000 ถึง 40,000 ดวงด้วย กล้องสองตา ในเมืองใหญ่ สามารถมองเห็นดาวได้ประมาณ 300 ถึง 500 ดวงเท่านั้น เนื่องจาก แสงรบกวน และ มลพิษทางอากาศ ผู้สังเกตการณ์ที่อยู่บนซีกโลกเหนือไกลจากเส้นศูนย์สูตรออกไปจะมองเห็นท้องฟ้าทางใต้ได้น้อยลง
ดาวฤกษ์ที่สว่างที่สุดคือดาวโจร ซึ่งมีโชติมาตรปรากฏ -1.5 อยู่ในซีกท้องฟ้าใต้ ส่วนดาวคาโนปุสที่สว่างที่สุดเป็นอันดับสองและดาวแอลฟาคนครึ่งม้าก็ล้วนอยู่บนซีกท้องฟ้าใต้ โดยทั้ง 2 ดวงนี้อยู่ค่อนไปทางใต้มาก ที่เดคลิเนชัน 60 องศาใต้ ซึ่งใกล้กับขั้วโลกใต้ของท้องฟ้ามาก ดังนั้นจึงเป็นเรื่องยากที่จะพบเห็นได้จากผู้สังเกตการณ์ในยุโรปกลาง
เครื่องหมายดอลลาร์
เครื่องหมายดอลลาร์ (dollar) หรือ เครื่องหมายเปโซ (peso) (สัญลักษณ์: $ หรือ ) เป็นสัญลักษณ์ที่ใช้แสดงหน่วยสกุลเงินดอลลาร์และเปโซสกุลต่าง ๆ ทั่วโลก สัญลักษณ์นี้สามารถใช้เส้นทับแนวตั้งหนึ่งเส้นหรือสองเส้นก็ได้ เครื่องหมายดอลลาร์ที่มีเส้นทับ 2 เส้น ดูเหมือนกับสกุลซิเฟรา และไม่ถือว่าเป็นสัญลักษณ์เดียวกัน
วัดราษฏร์บำรุงวนาราม
วัดราษฏร์บำรุงวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอเมืองฉะเชิงเทรา จังหวัดฉะเชิงเทรา มีที่ดินตั้งวัดเนื้อที่ 43 ไร่ 3 งาน ปัจจุบัน พระครูถาวรพัฒนาคุณ ดำรงตำแหน่งเจ้าอาวาส
วัดราษฏร์บำรุงวนารามตั้งวัดเมื่อ พ.ศ. 2447 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2518 เขตวิสุงคามสีมากว้าง 40 เมตร ยาว 80 เมตร
ในอดีตบริเวณที่ตั้งวัดมีวิหารร้าง ซึ่งได้เป็นที่พักของเด็กเลี้ยงควายและมีเสาต้นหนึ่งตั้งอยู่ ชาวบ้านเรียกว่าที่ตั้งนั้นว่า เสาเดี่ยว ในบริเวณนั้นมีการขุดพบโบราณวัตถุ กองอิฐเก่า ถ้วยชาวแตกหัก เสาที่ขาดอยู่ใต้ดินจำนวนมาก และพบเศียรพระ 3 เศียร ซึ่งภายหลังมีตำนานจระเข้กินพระ ปัจจุบันเศียรเหล่านี้เหลือเพียงเศียรเดียว อีกสองเศียรถูกขโมยไป เมื่อตรวจสอบเศียรพระพบว่าเป็นเศียรพระหินทรายสมัยอยุธยาตอนปลาย จึงสันนิษฐานว่า บริเวณวิหารร้างเสาเดี่ยวนี้เป็นชุมชนเก่าสมัยอยุธยาตอนปลาย ต่อมาในสมัยรัตนโกสินทร์มีผู้มีจิตศรัทธาสร้างวัดขึ้นบริเวณนี้ สร้างใกล้กับวิหารร้างนี้ โดยมีนายโหมด นายหรั่ง และนายพยอม เขยมา จากหอมสิน ช่วยกันจัดสร้างโดยซื้อที่ดินนางหงส์ซึ่งอยู่บริเวณวิหารร้างเสาเดี่ยว ชาวบ้านเรียกว่า วัดเกาะ เนื่องจากมีคลองล้อมรอบ เป็นสำนักสงฆ์อยู่หลายปี จนมีพระธุดงค์ นามว่า หลวงปู่นาค ผ่านมา ชาวบ้านจึงนิมนต์จำพรรษา จากนั้นเมื่อ พ.ศ. 2453 เปลี่ยนชื่อมาเป็น "วัดราษฏร์บำรุงวนาราม"
รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูร้อน
รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูร้อน เป็นรายชื่อประเทศที่เป็นตัวแทนของคณะกรรมการโอลิมปิกแห่งชาติ (NOCs) ที่เข้าร่วมในการแข่งขันกีฬากีฬาโอลิมปิกเยาวชนฤดูร้อน ตั้งแต่การแข่งขันครั้งแรกในปี พ.ศ. 2553 จนถึงโอลิมปิกเยาวยนครั้งล่าสุดในปี พ.ศ. 2561 โดยในโอลิมปิกเยาวชนฤดูร้อน 2018 ที่กรุงบัวโนสไอเรส ประเทศอาร์เจนตินา มีประเทศที่ได้รับการรับรองจากคณะกรรมการโอลิมปิกสากลทั้งหมด 206 ประเทศ เข้าร่วมแข่งขันอย่างน้อย 1 ครั้ง โดยแต่ละประเทศจะมีนักกีฬาอย่างน้อย 1 คน เข้าร่วมแข่งขัน และมีทั้งหมด 203 ประเทศที่เข้าร่วมแข่งขันครบทุกครั้ง นับถึงปัจจุบันมีการแข่งขันโอลิมปิกเยาวชนฤดูร้อนทั้งหมด 3 ครั้ง และครั้งถัดไปจะจัดขึ้นในปี พ.ศ. 2565 ณ ประเทศเซเนกัล
บุหรี่
บุหรี่เป็นทรงกระบอกม้วนห่อด้วยกระดาษ มีใบยาสูบบดหรือซอยบรรจุภายในห่อ ปลายด้านหนึ่งเป็นปลายเปิดสำหรับจุดไฟ และอีกด้านหนึ่งจะมีตัวกรอง ไว้สำหรับใช้ปากสูดควัน คำนี้ปกติจะใช้หมายถึงเฉพาะที่บรรจุใบยาสูบภายใน แต่ในบางครั้งก็อาจใช้หมายถึงมวนกระดาษที่บรรจุสารอื่น ๆ เช่น กัญชา
บุหรี่ ต่างจาก ซิการ์ (en:cigar) ตรงที่บุหรี่นั้นมีขนาดเล็กกว่า และใบยาสูบนั้นจะมีการบดหรือซอย รวมทั้งกระดาษที่ห่อ ซิการ์โดยปกติจะใช้ใบยาสูบทั้งใบ ซิการ์ชนิดที่มีขนาดเล็กพิเศษเท่าบุหรี่ เรียกว่า ซิการ์ริลโล (en:cigarillo)  บุหรี่เป็นที่รู้จักในกลุ่มคนที่ใช้ภาษาอังกฤษตั้งแต่ก่อนสงครามแห่งครายเมีย เมื่อทหารแห่งจักรวรรดิอังกฤษ เริ่มเลียนแบบการใช้กระดาษหนังสือพิมพ์ห่อใบยาสูบ จากทหารตุรกีแห่งอาณาจักรออตโตมัน
สารเคมีในบุหรี่
ไส้บุหรี่นั้น ทำจากใบยาสูบตากแห้ง นำไปผ่านกระบวนการทางเคมี และมีการเพิ่มสารอื่น ๆ ควันบุหรี่ประกอบด้วยสารเคมีมากกว่า 4,000 ชนิด ซึ่งในจำนวนนั้นมีสารเคมีจำนวนมากที่เป็นสารพิษ สารที่ก่อให้เกิดการเปลี่ยนแปลงทางพันธุกรรม (en:mutagenic) และสารก่อมะเร็ง (en:carcinogen) สารเคมีที่มีอยู่ในบุหรี่ได้แก่
ผลต่อสุขภาพ
การสูบบุหรี่และยาสูบอื่น ๆ เป็นสาเหตุหลักของการเสียชีวิตที่สามารถป้องกันได้ การสูบบุหรี่เพิ่มโอกาสในการเป็นโรคมะเร็งปอด (ประมาณ 80-90% ของผู้ป่วยมะเร็งปอดมีสาเหตุมาจากการสูบบุหรี่) นอกจากนั้นยังเป็นสาเหตุของโรคปอดอื่น ๆ เช่น โรคถุงลมโป่งพอง (en:emphysema) หญิงมีครรภ์ที่สูบบุหรี่มีโอกาสแท้งลูกมากขึ้น และเด็กที่คลอดออกมาอาจมีน้ำหนักน้อยกว่าปกติ การสูบบุหรี่ยังเพิ่มโอกาสของอาการหัวใจวาย และโรคมะเร็งประเภทอื่น ๆ อีกด้วย ผู้สูบบุหรี่อาจดูแก่กว่าปกติเนื่องจากควันบุหรี่จะเพิ่มรอยเหี่ยวย่นบนผิวหนัง เนื่องจากการสูบบุหรี่มีผลเพิ่มอัตราเมตาบอลิซึม ดังนั้นอาจส่งผลให้ผู้สูบมีน้ำหนักลดลง
นิโคติน ซึ่งเป็นสารกระตุ้นประสาท (en:stimulant) ในบุหรี่นั้น มีผลเป็นสารเสพติด (en:addictive) และลดการอยากอาหาร (en:appetite suppressant) ผู้ที่เลิกการสูบบุหรี่มักจะทดแทนอาการอยากบุหรี่ด้วยการกินขนม ซึ่งส่งผลให้หนึ่งในสามของผู้ที่เลิกสูบบุหรี่มีน้ำหนักเพิ่มขึ้น นอกจากนั้นนิโคตินยังอาจเป็นสารพิษ หากเด็กหรือสัตว์รับประทานก้นบุหรี่โดยอุบัติเหตุ
โอกาสที่จะเป็นโรคมะเร็งปอดจากการสูบควันนั้นไม่แน่นอน ขึ้นกับลักษณะของการสูบ สารที่สูบ และความถี่ จากสถิติพบว่า คนที่สูบบุหรี่มีโอกาสจะเป็นโรคมะเร็งปอดประมาณ 11-17% หรือ 10-20 เท่าของคนที่ไม่สูบ  การสูดสารพิษและสารก่อมะเร็งจากควันบุหรี่ เช่น เรดอนและเรเดียม-226 เชื่อว่าเป็นสาเหตุหลักของการเกิดมะเร็ง ไร่ยาสูบในสหรัฐอเมริกาจำนวนมากปนเปื้อนสารกัมมันตรังสี เนื่องจากการใช้ปุ๋ยที่มีปริมาณฟอสเฟตสูง
วุฒิสภาฝรั่งเศส
วุฒิสภาฝรั่งเศส (Sénat français) เป็นสภาสูงในรัฐสภาฝรั่งเศส มีประธานวุฒิสภา (président) เป็นผู้ดำเนินการประชุม
วุฒสิภามีความสำคัญน้อยกว่าสภาผู้แทนราษฎร เช่นเดียวกับการอภิปรายในวุฒิสภาที่มีความตึงเครียดน้อยกว่า ฉะนั้น วุฒิสภาจึงได้รับความสนใจจากสื่อมวลชนน้อย
องค์ประกอบและการเลือกตั้ง
ก่อนเดือนกันยายน ค.ศ. 2004 สมาชิกวุฒิสภาฝรั่งเศสประกอบด้วยสมาชิกทั้งหมด 321 คน โดยดำรงตำแหน่งวาระละ 9 ปี ซึ่งต่อมาได้ถูกปรับลดเหลือเพียง 6 ปี ในขณะที่จำนวนสมาชิกวุฒิสภาได้เพิ่มขึ้นทีละเล็กน้อยจนถึง 348 คนในปีค.ศ. 2011 เพื่อให้สอดคล้องกับจำนวนประชากร ในอดีตการเลือกตั้งสมาชิกวุฒิสภาจะมีขึ้นทุก ๆ 3 ปีโดยเลือกตั้งทีละหนึ่งในสามของสมาชิกทั้งหมด ซึ่งต่อมาได้เปลี่ยนเป็นครึ่งหนึ่งของสมาชิกทั้งหมดในทุก ๆ 3 ปี
การได้มาของสมาชิกวุฒิสภาจะผ่านการเลือกตั้งทางอ้อม โดยผู้มีสิทธิเลือกตั้ง (grands électeurs จำนวนประมาณ 150,000 คน ซึ่งเป็นข้าราชการจากหน่วยงานปกครองต่าง ๆ ได้แก่ สมาชิกสภาภาค, สมาชิกสภาจังหวัด นายกเทศมนตรี สมาชิกเทศบาลในเมืองขนาดใหญ่ รวมทั้งสภาผู้แทนราษฎร อย่างไรก็ตาม 90% ของผู้มีสิทธิเลือกตั้งเป็นผู้แทนที่เลือกโดยสมาชิกสภาที่ปรึกษาต่าง ๆ ซึ่งเป็นการทำให้วุฒิสภานั้นมักจะออกเสียงเข้าข้างบริเวณที่ห่างไกลความเจริญ
ในขณะที่พรรคการเมืองที่มีเสียงนำในสภาผู้แทนราษฎรมักจะเปลี่ยนพรรคได้อยู่เสมอ แต่วุฒิสภามักจะไม่ค่อยพบการเปลี่ยนแปลงมากนักนับตั้งแต่ยุคเริ่มต้นของสาธารณรัฐฝรั่งเศสที่ 5 ซึ่งมักจะนำโดยสมาชิกพรรคสังคมนิยม จนกระทั่งเมื่อการเลือกตั้งสมาชิกวุฒิสภาครั้งล่าสุดในปีค.ศ. 2009 ถึงแม้ว่าพรรคฝ่ายซ้ายอย่างพรรคสังคมนิยมซึ่งเคยเป็นเสียงข้างมากมาตลอดจากการชนะการเลือกตั้งของภาคต่าง ๆ ในฝรั่งเศส (ยกเว้นเพียงสองภาค) รวมทั้งเมืองใหญ่และเล็กส่วนใหญ่ซึ่งถือเป็นเสียงมากกว่า 50% ของประชากรทั้งหมด ยังไม่สามารถได้เสียงข้างมากในครั้งนี้ นอกจากนี้วุฒิสภายังถูกครหาว่าเป็นสถานที่ลี้ภัยของสมาชิกสภาผู้แทนราษฎรซึ่งสอบตกจากการเลือกตั้งทั่วไป
ชาวฝรั่งเศสที่พักอาศัยอยู่นอกประเทศหรือเขตการปกครองของประเทศฝรั่งเศสมีผู้แทนในวุฒิสภาจำนวน 12 คน
ที่นั่งในสภาถือเป็นธรรมเนียมปฏิบัติมาตั้งแต่การประชุมสภาครั้งแรกในสมัยการปฏิวัติฝรั่งเศส ซึ่งสมาชิกพรรคฝ่ายซ้ายจะนั่งทางซีกซ้ายของประธานวุฒิสภา และสมาชิกพรรคฝ่ายขวาจะนั่งอยู่ทางซีกขวา
ประธานวุฒิสภา
ตำแหน่งประธานวุฒิสภานั้นมาจากการเลือกตั้งของสมาชิกวุฒิสภา โดยภายใต้รัฐธรรมนูญแห่งสาธารณรัฐฝรั่งเศสที่ 5 แล้ว ตามตำแหน่งประธานวุฒิสภา จะเป็นบุคคลถัดมาในการสืบตำแหน่ง "รักษาการประธานาธิบดี" ในกรณีที่ประธานาธิบดีในขณะนั้นถึงแห่อสัญกรรม ลาออก หรือถูกถอดถอนจากตำแหน่ง (เฉพาะกรณีปัญหาสุขภาพ) จนกว่าจะมีการเลือกตั้งครั้งใหม่เสร็จสิ้นลง โดยเหตุการณ์นี้เกิดขึ้นแล้วสองครั้งกับ อาแล็ง ปอแอร์ (Alain Poher) หลังจากการลาออกของประธานาธิบดีชาร์ล เดอ โกล (Charles de Gaulle) และอีกครั้งหนึ่งภายหลังจากการถึงแก่อสัญกรรมของประธานาธิบดีฌอร์ฌ ปงปีดู (Georges Pompidou)
ประธานวุฒิสภาคนปัจจุบัน ได้แก่ ฌ็อง-ปีแยร์ แบล (Jean-Pierre Bel)
อำนาจตามรัฐธรรมนูญ
ภายใต้รัฐธรรมนูญ วุฒิสภานั้นเกือบจะมีอำนาจใกล้เคียงกับสภาผู้แทนราษฎร กระบวนการร่างกฎหมาย เริ่มต้นจากพิจารณาโดยคณะรัฐมนตรี (เรียกว่า projets de loi) หรือโดยสมาชิกรัฐสภา (เรียกว่า propositions de loi) เพื่อตรากฎหมาย การร่างกฎหมายก็ต้องผ่านการพิจารณาจากทั้งสองสภาเพื่อให้ทั้งสภาผู้แทนราษฎรและวุฒิสภาได้พิจารณาร่างกฎหมายที่มีเนื้อหาเดียวกัน หากทั้ง 2 สภามีความเห็นตรงกันก็ถือว่าร่างกฎหมายนั้นได้รับความเห็นชอบจากรัฐสภา โดยขั้นตอนนี้จะกินเวลานานกว่าทั้งสองสภาจะบรรลุข้อยุติในร่างกฎหมายนั้น ๆ แต่ในกรณีที่ทั้ง 2 สภามีความเห็นไม่ตรงกัน ร่างกฎหมายฉบับนั้นก็จะถูกส่งกลับไปกลับมาระหว่าง 2 สภา (navette) ซึ่งนายกรัฐมนตรีสามารถขอให้มีการตั้ง "คณะกรรมาธิการ" (commission mixte paritaire) ประกอบด้วยสมาชิกได้แก่ คณะกรรมาธิการร่วม ซึ่งประกอบด้วยสมาชิกวุฒิสภา 7 คนและสมาชิกสภาผู้แทนราษฎร 7 คน ทำหน้าที่พิจารณาร่างกฎหมายเพื่อให้ได้ข้อยุติ แต่หากคณะกรรมาธิการร่วมกันไม่สามารถตกลงกันได้อีก ร่างกฎหมายนั้นจะถูกส่งไปให้ทั้งสองสภาพิจารณาอีกครั้ง และหลังจากนั้นสภาผู้แทนราษฎรจะเป็นผู้ตัดสินชี้ขาด ซึ่งโดยปกติแล้วจะเป็นส่วนข้างมากฝั่งรัฐบาล ซึ่งกรณีนั้นไม่เกิดขึ้นบ่อย โดยปกติแล้วทั้งสองสภานั้นจะสามารถหาข้อยุติได้ในที่สุด หรือมิฉะนั้นคณะรัฐมนตรีก็จะถอดเรื่องออกจากการพิจารณา
อย่างไรก็ตาม อำนาจในการตรากฎหมายนั้นจึงเสมือนตกอยู่ในมือของสภาผู้แทนราษฎร โดยเฉพาะอย่างยิ่งเมื่อคณะรัฐมนตรีนั้นมาจากพรรคเสียงข้างมากในสภาผู้แทนราษฎร นอกจากนี้สมาชิกสภาผู้แทนราษฎรยังสามารถเสนอญัตติการอภิปรายไม่ไว้วางใจคณะรัฐมนตรี (motion de censure) ได้ แต่อำนาจที่จะผ่านการลงมติไม่ไว้วางใจนั้นค่อนข้างจำกัด โดยเฉพาะในกรณีรัฐธรรมนูญแห่งสาธารณรัฐฝรั่งเศสที่ 4 นั้น คณะรัฐมนตรีที่เพิ่งได้รับการแต่งตั้งนั้นถูกสงวนสิทธิ์การถูกลงมติไม่ไว้วางใจ นอกจากนี้ สมาชิกรัฐสภาจะสามารถยื่นมติไม่ไว้วางใจได้ก็ต่อเมื่อมีสมาชิกอย่างน้อยจำนวนร้อยละสิบของสมาชิกทั้งหมดลงชื่อร่วมกัน หากการลงมติไม่ไว้วางใจครั้งนั้นไม่ผ่านการรับรองจากเสียงส่วนใหญ่แล้ว สมาชิกที่ร่วมลงชื่อนั้นจะไม่สามารถยื่นมติไม่ไว้วางใจได้อีกจนกระทั่งปิดสมัยประชุม หากการลงมตินั้นได้รับการสนับสนุน การจะลงมติไม่ไว้วางใจผ่านได้นั้นต้องได้เสียงส่วนใหญ่เกินกึ่งหนึ่งของสภา มิใช่เพียงเสียงข้างมากดั่งกรณีการออกเสียงรับรองทั่วไป โดยทั่วไปแล้วหากสภาผู้แทนราษฎรกับวุฒิสภานั้นมีเสียงส่วนมากคนละพรรคกัน สภาผู้แทนราษฎรมักจะมีอำนาจเหนือกว่า และการขัดแย้งอย่างรุนแรงระหว่างสองสภานั้นยังไม่เคยพบมาก่อนในรัฐสภาฝรั่งเศส
วุฒิสภายังมีหน้าท่สอดส่องดูแลการปฏิบัติหน้าที่ของคณะรัฐมนตรีโดยจัดพิมพ์เป็นรายงานต่าง ๆ ประจำในแต่ละปี
แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~
แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~ เป็นซีรีส์นวนิยายเว็บญี่ปุ่น เขียนโดยคาตารินะ เริ่มเผยแพร่ผ่านทางเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนพฤษภาคม พ.ศ. 2560 ยังไม่ได้รับการตีพิมพ์เป็นหนังสือซีรีส์นวนิยาย มังงะดัดแปลงวาดภาพโดยเรียวซูเกะ ฟูจิ ตีพิมพ์ในนิตยสารโชเน็งแม็กกาซีนรายสัปดาห์ของสำนักพิมพ์โคดันชะตั้งแต่เดือนมิถุนายน พ.ศ. 2563 ซีรีส์มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสตูดิโอซีทูซี มีกำหนดออกอากาศในเดือนตุลาคม พ.ศ. 2566
องค์การบริหารส่วนตำบลศรีมหาโพธิ
องค์การบริหารส่วนตำบลศรีมหาโพธิ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2, 5–8, 10–12 และพื้นที่บางส่วนของหมู่ที่ 4, 9 ของตำบลศรีมหาโพธิ (เฉพาะนอกเขตเทศบาลตำบลศรีมหาโพธิ) รวมทั้งพื้นที่ทั้งหมดของตำบลสัมพันธ์ และพื้นที่ทั้งหมดของตำบลบางกุ้ง ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลศรีมหาโพธิใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลศรีมหาโพธิเมื่อวันที่ 25 ธันวาคม พ.ศ. 2539
โวคาลอยด์
โวคาลอยด์ (Vocaloid ボーカロイド) คือ ซอฟต์แวร์ประยุกต์รูปแบบเครื่องดนตรีที่ทำให้เกิดและปรับประสมเสียง พัฒนาโดยบริษัทยามาฮ่า ผู้ใช้สามารถพิมพ์ลงในเนื้อเพลง และทำนองเพลงได้เพื่อให้เกิดเสียงตามที่ต้องการ โดยมีเสียงคนที่บันทึกไว้ (voicebank) เป็นตัวกำหนดเอกลักษณ์ของแต่ละเสียง
องค์การบริหารส่วนตำบลศรีมหาโพธิ
ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลบางกุ้ง รวมเข้ากับพื้นที่องค์การบริหารส่วนตำบลศรีมหาโพธิ และในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลสัมพันธ์ รวมเข้ากับพื้นที่องค์การบริหารส่วนตำบลศรีมหาโพธิ ทำให้เขตองค์การบริหารส่วนตำบลศรีมหาโพธิครอบคลุมพื้นที่ตำบลสัมพันธ์ ตำบลบางกุ้ง และบางส่วนของตำบลศรีมหาโพธิ (เฉพาะส่วนที่อยู่นอกเขตเทศบาลตำบลศรีมหาโพธิ)
โวคาลอยด์
ประวัติการพัฒนา
ยามาฮ่าได้ประกาศการสรรสร้างผลงานในปี 2003 และในวันที่ 15 เดือนมกราคม ปี 2004 ได้ดำเนินการสร้างเลออน (Leon) กับโลลา (Lola) เป็นคู่แรก แต่ยังไม่ได้ออกวางจำหน่ายในชื่อของยามาฮ่า ใช้ในชื่อของโปรแกรมนักร้องโวคัลลอยด์ (คำศัพท์ในไทยนั้นแจกแจงความหมายได้หลายทาง อาจหมายความว่าเป็น ต้นฉบับนักร้องโวคัลลอยด์ได้) สร้างสรรค์ด้วยผู้พัฒนามือที่สาม ผลงานถูกขับเคลื่อนโดยซอฟต์แวร์โวคัลลอยด์ ภายใต้การอนุญาตจากยามาฮ่า เลออน โลลา มิเรียม (มิเรียมใช้เสียงจาก มิเรียม สต็อกลี) ได้ออกวางจำหน่ายโดยบริษัท ซีโร่-จี จำกัด โดยเสียงจาก vocaloid ดัดแปลงมาจากเสียงของมนุษย์จริงๆ และสร้างตัวละครขึ้นมาเป็นเจ้าของเสียงนั้นและออกแบ่งเป็นแต่ละรุ่น
ฮาซิเอซิ
ฮาร์ซิเอซิ (เกิด ? - เสียชีวิต 130 ปีก่อนคริสต์ศักราช) เป็นกบฏชาวอียิปต์โบราณที่ต่อต้านการปกครองของทอเลมีที่ 8 ฟิสคอนของราชวงศ์ทอเลมี
ชีวประวัติ
อาจเป็นบุคคลเดียวกันกับ "ฮาร์ซิเอซิ บุตรชายของไพโออุส" (ไพโออุส มีความหมาย "ศัตรูของเทพเจ้า") เขาเป็นชาวอียิปต์พื้นเมืองคนสุดท้ายที่เรียกตัวเองว่า "ฟาโรห์" ถึงแม้จะปกครองอยู่ทางตอนใต้ของอียิปต์ตอนบนเท่านั้น และในช่วงเวลาสั้น ๆ
กองกำลังของทอเลมีเข้ายึดเมืองคืนได้ในเดือนพฤศจิกายนของปีเดียวกัน และฮาร์ซิเอซิถูกจับในข้อหากบฎนำไปสู่การเสียชีวิต ซึ่งน่าจะเกิดขึ้นในเดือนกันยายน ปี 130 ก่อนคริสตกาล
วิชญ์วิสิฐ หิรัญวงษ์กุล
วิชญ์วิสิฐ หิรัญวงษ์กุล (ชื่อเล่น: พิช) เป็นนักแสดง และนักร้องชาวไทย ที่มีชื่อเสียงจากการแสดงเป็น “มิว” ตัวละครเอกของภาพยนตร์ไทยเรื่อง “รักแห่งสยาม” (2550) และการเป็นนักร้องนำวงออกัส
ประวัติ
วิชญ์วิสิฐ (เดิมชื่อ พิชญ์ โพธิ์คัณธา) เกิดเมื่อวันพฤหัสบดีที่ 20 กรกฎาคม พ.ศ. 2532 ที่จังหวัดเชียงใหม่ เป็นบุตรชายคนเดียวของครอบครัว ซึ่งนับถือศาสนาพุทธ แต่เนื่องจากศึกษาในโรงเรียนมงฟอร์ตวิทยาลัย) จึงมีความศรัทธาในศาสนาคริสต์ด้วย
ปัจจุบันสำเร็จการศึกษาปริญญาตรี สาขาวิชาภาพยนตร์และภาพถ่าย คณะวารสารศาสตร์และสื่อสารมวลชน มหาวิทยาลัยธรรมศาสตร์ มีงานอดิเรกคือ การแต่งเพลง เล่นเปียโนและถ่ายภาพแบบโลโมกราฟี นอกจากนี้ เขายังชื่นชอบ เคน ฮิราอิ นักร้องแนวอาร์แอนด์บีชาวญี่ปุ่นและการ์ตูนญี่ปุ่นเรื่อง วุ่นรัก นักดนตรี เป็นพิเศษ
ผลงาน
เข้าวงการจากการชักชวนของ มะเดี่ยว-ชูเกียรติ ศักดิ์วีระกุล ผู้กำกับภาพยนตร์ ศิษย์เก่ารุ่นพี่ที่โรงเรียนมงฟอร์ตวิทยาลัย
ภาพยนตร์
ในปี พ.ศ. 2551 วิชญ์วิสิฐร่วมแสดงภาพยนตร์สั้นเรื่อง โดปามีน (Dopamine) ซึ่งกำกับโดยชูเกียรติ มีเนื้อหาเกี่ยวกับความรัก ในมุมมองทางวิทยาศาสตร์ ออกฉายต่อสาธารณชนเป็นครั้งแรก ในงาน วันทูคอล ไอดี โชว์เคส เมื่อวันที่ 29 กุมภาพันธ์ ปีเดียวกัน ต่อมา วิชญ์วิสิฐยังมีส่วนร่วมแสดงภาพยนตร์สั้น แนวโรแมนติกแฟนตาซี ผลงานกำกับของชูเกียรติ ซึ่งเป็นหนึ่งในโครงการสร้างภาพยนตร์เรื่อง ฝัน-หวาน-อาย-จูบ โดยแสดงในตอน ฝัน ร่วมกับวงออกัส
ดนตรี
เริ่มปรากฏความเป็นศิลปินตั้งแต่สมัยเรียนมัธยม ด้วยการเป็นนักร้องนำในวงดนตรีของโรงเรียน มีผลงานซึ่งเป็นที่รู้จักครั้งแรกคือ การร้องนำในเพลง ไม่เป็นไร (สมมุติว่า รีมิกซ์) ที่ใช้ประกอบภาพยนตร์ข้าวเหนียวหมูปิ้ง (2549) และในปีต่อมา วิชญ์วิสิฐเป็นผู้ร้องเกือบทุกเพลง ที่ประกอบภาพยนตร์รักแห่งสยาม (2550) เนื่องจากบทบาทที่ได้รับ เป็นนักร้องนำของวงออกัส โดยเพลง รู้สึกบ้างไหม เป็นผลงานการแต่งเนื้อร้องของเขาเอง จากนั้น วิชญ์วิสิฐร่วมแสดงกับนัสนันท์ เธียไพรัตน์ (พลอย) ในมิวสิกวิดีโอเพลงหากเธอหมดรัก ซึ่งเป็นเพลงในอัลบั้มของพลอย ที่ออกอากาศเป็นครั้งแรก ในช่วงปลายเดือนมกราคม พ.ศ. 2551
ต่อมา วิชญ์วิสิฐออกอัลบั้มเพลง ออกัส * แตงซ์ (august * thanx) ร่วมกับวงออกัส ในวันที่ 14 กุมภาพันธ์ ปีเดียวกัน ล่าสุด วิชญ์วิสิฐมีงานเพลงร่วมกับวงออกัส ในอัลบัมเรดิโอโดรม (RadioDrome) โดยเมื่อวันที่ 1 กันยายน ที่ผ่านมา ได้ออกซิงเกิลเพลงเปิดตัว ดวงตะวัน (Sunshine) ซึ่งวิชญ์วิสิฐเป็นผู้แต่งทั้งเนื้อร้องและทำนอง เพื่อประชาสัมพันธ์เบื้องต้น ตามรายการเพลงทางสถานีวิทยุกระจายเสียงต่างๆ ทั้งนี้ อัลบัมเต็มออกวางจำหน่ายเมื่อวันที่ 3 ธันวาคม ก่อนที่ภาพยนตร์ฝัน-หวาน-อาย-จูบ (4 Romances) จะเข้าฉายในโรงภาพยนตร์ ในวันที่ 25 ธันวาคม
นอกจากนี้ ยังร้องเพลงประกอบละครวารสารฯ ของคณะวารสารศาสตร์และสื่อสารมวลชน มหาวิทยาลัยธรรมศาสตร์ ประจำปี พ.ศ. 2551 เรื่อง Dear Passenger ชื่อเพลง ปีก โดยเป็นคนแต่งเพลงเอง และต่อมาร้องเพลง ผู้เป็นที่รัก ประกอบละครวารสารฯ เรื่อง ดาลิต ที่จัดแสดงในปี พ.ศ. 2553 อีกด้วย จากนั้นในวันที่ 4 กุมภาพันธ์ พ.ศ. 2556 วิชญ์วิสิฐออกซิงเกิลเพลง(Take care) เป็นภาษาไทยและภาษาจีน และหลังจากนั้น ออกซิงเกิลเพลง จุดหมาย (Goal) เพื่อประกอบภาพยนตร์ เกรียนฟิคชั่น
รายการโทรทัศน์
วิชญ์วิสิฐได้ร่วมเป็นหนึ่งในดารารับเชิญ ของละครซิตคอมระเบิดเถิดเทิง ในตอนที่ 631 สอบซ่อม ซึ่งออกอากาศเมื่อวันอาทิตย์ที่ 4 พฤษภาคม พ.ศ. 2551 เวลา 14:00-16:00 น. ทาง ททบ.5 โดยรับบทเป็น “เอ” ลูกชายคนเดียวของหมออาร์ต เจ้าของคลินิกลดความอ้วน ในตลาดเถิดเทิง เป็นเพื่อนร่วมชั้นเรียนกับลูกเกลี้ยง ลูกบุญธรรมของเท่ง เถิดเทิง (แสดงโดย อเล็กซ์ เรนเดลล์) เอเรียนหนังสือเก่งมาก ได้เกรด 4 ทุกวิชา แต่กลับตกในวิชาพลศึกษา จึงต้องสอบซ่อมเดาะตะกร้อ โดยมีเท่งกับโหน่งช่วยฝึกสอน ทั้งนี้ ในรอบถอดสลักระเบิด วิชญ์วิสิฐต้องเข้าไปดึงสลักในโดมถึงสองครั้ง ครั้งแรกเลือกสลักหมายเลข 3 ไม่ระเบิด จึงได้รับรางวัลทองคำมูลค่า 10,000 บาท ครั้งที่สองเลือกสลักหมายเลข 2 ซึ่งเป็นสลักระเบิด เขาจึงโดนระเบิดแป้ง และไม่ได้รับรางวัลเครื่องปรับอากาศ
ต่อมา เมื่อวันอาทิตย์ที่ 25 พฤษภาคม ปีเดียวกัน เวลา 22:55-23:45 น. วิชญ์วิสิฐพร้อมด้วยวงออกัส ร่วมเป็นดารารับเชิญ ในรายการสาระแน ทาง ททบ.5 โดยทีมงานได้จัดสถานการณ์ให้วงออกัสไปแสดงดนตรี พร้อมทั้งนำทุนการศึกษา และสิ่งของไปบริจาคแก่นักเรียน โรงเรียนวัดโคกสว่าง จังหวัดนครนายก ซึ่งมีการฝึกฝนนักเรียนที่สนใจ ให้สามารถขี่จักรยานล้อเดียวแบบผาดโผนได้ ระหว่างที่แสดงดนตรีอยู่นั้น มีหน้าม้าของรายการ ที่ใช้ชื่อว่า คุณครูเม็ดนุ่น ปลอมเป็นวงดนตรีไทยชื่อ วงดนตรีแห่งสยาม เข้ามาท้าเล่นดนตรีประชันกัน แต่ในที่สุด วงออกัสก็เป็นฝ่ายแพ้ ทันใดนั้น ลุงปุ๋ย หน้าม้าที่ปลอมตัวเป็นภารโรงของโรงเรียน อาสาเข้าช่วยเหลือวงออกัส โดยเปิดเผยตัวว่า เป็นมือกีตาร์ที่เก่งกาจ มีฉายาว่า กิตติพงศ์ กีตาร์เป๋ พร้อมอ้างว่าเป็นถึงลูกศิษย์ของ กิตติ กีตาร์ปืน เลยทีเดียว ทว่าความจริงก็เปิดเผยออกมาว่า ทั้งคุณครูเม็ดนุ่น และลุงปุ๋ย ต่างก็มีแบ็กอัพช่วยเล่นอยู่หลังเวที สุดท้ายระนาดของคุณครูเม็ดนุ่นเกิดระเบิดขึ้น ทำให้เวทีเกิดไฟไหม้ และทุกคนต่างก็กระจัดกระจายหนีไป เป็นอันจบเรื่องราว
จากนั้นวิชญ์วิสิฐรับเชิญจากเชฟอิ๊ก-บรรณ บริบูรณ์ ให้มาร่วมทำอาหาร แบบไม่ต้องใช้ก๊าซหุงต้ม สำหรับงานเลี้ยงเล็กๆ ภายในห้องพัก โดยมีวงออกัสมาร่วมรับประทานด้วย เพื่อนำไปออกอากาศในรายการ ครัวอินดี้ ตอน แรงบันดาลใจที่ 36 : ปาร์ตี้เด็กหอ เมื่อวันเสาร์ที่ 13 กันยายน ปีเดียวกัน ระหว่างเวลา 10:25-10:55 น. ทาง ททบ.5 ในส่วนของอาหารที่ทำนั้น ประกอบด้วย มะกะโรนีชีส ซึ่งใช้หม้อหุงข้าวทำ เป็นอาหารจานหลัก, ขนมปังแผ่นหน้าทูน่า ที่ทำจากเตาอบไมโครเวฟ เป็นอาหารทานเล่น และม็อกเทลจากการผสมน้ำแอปเปิล และน้ำเลมอนโซดาเป็นเครื่องดื่ม โดยในระหว่างปาร์ตี้ วงออกัสก็เล่นเพลงดวงตะวัน ซิงเกิลเปิดอัลบั้มเรดิโอโดรม คลอไปด้วย
ละครโทรทัศน์
แต่ต่อมาถูกอรละออจับได้ว่าส่งข่าวให้ชลธี เตวิชจึงจำต้องหักหลังคุณตาทวดและคุณอา โดยรายงานเรื่องของชลธีให้กับคุณยายโรส (แสดงโดย: จารุณี สุขสวัสดิ์) และแม่แทน กระนั้นก็ดี เขายังได้กลับไปช่วยออกแบบร้านขายพิซซาของมาริโอ้และชลธี จนได้พบรักข้ามรุ่นกับจันทร์เจ้า (แสดงโดย: พิจิตตรา สิริเวชชพันธ์) เพื่อนชลธีและหุ้นส่วนร้านพิซซา โดยมีผู้กองชัชนินทร์ (แสดงโดย: วรฤทธิ์ ไวยเจียรนัย) เป็นคู่แข่งคนสำคัญ
พิธีกร
วิชญ์วิสิฐรับงานเป็นผู้ดำเนินรายการโทรทัศน์ “ไนน์ ณ สยาม” (9@Siam) ซึ่งออกอากาศทุกวันหยุดนักขัตฤกษ์ ระหว่างเวลา 09:00-09:30 น. ทางสถานีโทรทัศน์โมเดิร์นไนน์ ซึ่งบริษัท ครีเอทีฟ ไมนด์ จำกัด ร่วมผลิตกับบริษัท สยามพิวรรธน์ จำกัด มีเนื้อหาเผยแพร่ความเคลื่อนไหว และกิจกรรมต่างๆ ของวัยรุ่นในย่านสยามสแควร์ โดยเฉพาะศูนย์การค้าสยาม และสยามดิสคัฟเวอรี่เซ็นเตอร์ และให้ความสำคัญกับสมาชิกกลุ่มเอสคลับ ของศูนย์การค้าในเครือสยามพิวรรธน์ ซึ่งต่อมามีการเปลี่ยนวิชญ์วิสิฐ ออกจากความเป็นพิธีกร และยุติรายการลงในที่สุด
แฟนคลับ
ทั้งนี้ ในวันเดียวกัน เว็บไซต์พิชชีคลับดอตคอม ได้ก่อตั้งขึ้นอย่างเป็นทางการ แต่สามารถเปิดให้บริการได้เพียงถึงวันที่ 21 พฤษภาคม รวมมีสมาชิกทั้งสิ้น 1,469 คน อัปเดตหน้าตาของเว็บบอร์ดไปทั้งหมด 5 ครั้ง นอกจากนี้ ยังมีแฟนคลับของวิชญ์วิสิฐชาวจีน ได้เปิดเว็บไซต์พิชชี่ไชน่า โดยมีสมาชิกเป็นจำนวนมากอีกด้วย
ทว่าระยะต่อมา เมื่อเครือข่ายสังคมกลายเป็นวัฒนธรรมสมัยนิยม กลุ่มแฟนคลับของวิชญ์วิสิฐแทบทั้งหมด ก็พากันเปลี่ยนแปลงสื่อกลางของตน โดยทยอยปิดตัวเว็บบอร์ดลง เนื่องจากมีภาระค่าใช้จ่าย ในการเช่าชื่อโดเมนสำหรับเข้าถึง โดยสำหรับแฟนคลับชาวไทย ย้ายมาเปิดใช้หน้าสำหรับแฟน (fanpage) ในเฟซบุ๊กเป็นสื่อกลางใหม่ ส่วนแฟนคลับชาวจีน หันไปใช้ซินล่างเวย์ปั๋ว สื่อเครือข่ายสังคมของจีนเอง
ผงฟู
การใช้งาน
ผงฟูสามารถพบในขนมปังจำพวกแพนเค้ก วาฟเฟิลและมัฟฟิน โดยทั่วไปผงฟู 1 ช้อนชาสามารถทำให้ส่วนขึ้นฟูโดยใช้แป้ง 1 ถ้วยตวง ของเหลว 1 ถ้วยตวงและไข่ไก่ 1 ฟอง อย่างไรก็ตามถ้าส่วนผสมมีฤทธิ์เป็นกรดแล้ว การเติมผงฟูมากเกินไปจะดูเป็นการฟุ่มเฟือยและทำให้เสียรสชาติได้ ส่วนผสมที่มีฤทธิ์เป็นกรดสูงได้แก่ buttermilk น้ำมะนาว โยเกิร์ตหรือน้ำผึ้ง ควรใส่ผงฟูเพียงเล็กน้อยเท่านั้น
ผงฟูและเบคกิ้งโซดาล้วนแต่เป็นสารที่ช่วยให้ขนมขึ้นฟู แต่ส่วนมากจะใช้ในโอกาสแตกต่างกัน เบคกิ้งโซดามักจะใช้ในขนมที่มีโกโก้หรือกาแฟเป็นส่วนผสม เพราะว่าโกโก้และกาแฟมีค่าเป็นกรด ซึ่งเบคกิ้งโซดาก็มีค่าเป็นด่างจึงทำให้เข้ากันได้ดี อย่างไรก็ตามเบคกิ้งโซดาจะมีจุดเสียตรงที่ว่าถ้าใช้มากเกินไปจะทำให้ขนมมีรสเฝื่อน แต่ก็จะมีการแก้ไขได้โดยการผสมกรดลงไปในสูตรขนม เช่น โยเกิร์ตหรือนมเปรี้ยว ผงฟูมักจะใช้ในการทำขนมเป็นส่วนใหญ่ เพราะผงฟูจะช่วนให้ขนมขึ้นฟู แต่ในอัตราที่พอควร ไม่มากเท่าโซดา ส่วนเรื่องการใช้แทนกัน ผงฟูใช้แทนเบคกิ้งโซดาได้ แต่เบคกิ้งโซดาใช้แทนผงฟูไม่ได้
อ่างเก็บน้ำ
ประเภท
โดยทั่วไปอ่างเก็บน้ำมี 3 ประเภท
อ่างเก็บน้ำตามหุบเขา
อ่างเก็บน้ำแบบธรรมดาตัดระหว่างหุบเขาถูกสร้างขึ้นโดยอาศัยภูมิประเทศทางธรรมชาติ โดยทั่วไปแล้ว วิศวกรจะหาทำเลในการสร้างเขื่อนที่มีลักษณะแคบ แต่มีพื้นที่ต้นน้ำด้านบนกว้าง ด้านข้างของหุบเขาทำหน้าที่เสมือนเป็นกำแพงทางธรรมชาติ และพื้นที่ด้านบนทางต้นน้ำทำให้เกิดอ่างเก็บน้ำขนาดใหญ่ สถานที่ที่ดีที่สุดสำหรับการสร้างเขื่อนตามแนวหุบเขา จะต้องตัดสินว่าสถานที่ใดสามารถเชื่อมเขื่อนไว้กับผนังของหุบเขาและพื้นได้ ทั้งนี้เพื่อป้องกันการรั่วซึมของน้ำ และถ้าหากจำเป็น มนุษย์อาจจะต้องสร้างบ้านใหม่ หรือเคลื่อนย้ายสถานที่ทางประวัติศาสตร์ ตัวอย่างเช่น อาบู ซิมเบล ถูกย้ายออกก่อนที่จะมีการก่อสร้างเขื่อนอัสวาน (ทำให้เกิดทะเลสาบนัสซอร์ จากแม่น้ำไนล์ ในอียิปต์) ในตอนเริ่มต้นของการก่อสร้าง แม่น้ำอาจจะต้องถูกเบี่ยงทิศทางออกไปโดยผ่านอุโมงค์ เพื่อการก่อสร้างฐานราก เมื่อเสร็จสิ้นการสร้างฐานราก การสร้างเขื่อนจึงเกิดขึ้นได้ ซึ่งอาจใช้เวลาเป็นเดือน หรือเป็นปี ขึ้นอยู่กับขนาดและความซับซ้อนของเขื่อน
อ่างเก็บน้ำตามแนวชายฝั่ง
อ่างเก็บน้ำชนิดนี้จะรับน้ำจากแม่น้ำที่มีหลากหลายคุณภาพและปริมาณ โดยการสูบน้ำจากแม่น้ำ บางส่วนของเขื่อนมักจะถูกสร้างจากการขุดเจาะ และบางส่วนโดยการก่อสร้างทำนบหรือทางล้อมรอบคลอง พื้นของอ่างเก็บน้ำและทางริมคลองจะต้องมีที่รองกันน้ำซึม ส่วนใหญ่ทำจากดินเลน น้ำที่ถูกเก็บจะมีระยะเวลาในการกักเก็บนานหลายเดือน เพื่อให้กระบวนการทางชีววิทยาสามารถกำจัดความขุ่นของน้ำ และลดสารเจือปนได้เป็นจำนวนมาก อ่างเก็บน้ำประเภทนี้สามารถนำน้ำออกเพื่อปิดเขื่อนในเวลาที่น้ำในแม่น้ำมีมลภาวะมากเกินไป หรือมีอัตราการไหลของน้ำต่ำในฤดูแล้ง ระบบการประปาของเมืองลอนดอนเป็นหนึ่งตัวอย่างของการใช้การกักเก็บน้ำตามแนวชายฝั่งจากแม่น้ำเทมส์ และแม่น้ำลี โดยอ่างเก็บน้ำขนาดใหญ่ปรากฏให้เห็นตลอดแนวไปจนถึงท่าอากาศยานลอนดอนฮีทโธรว์
อ่างเก็บน้ำเพื่อการบริการ
อ่างเก็บน้ำชนิดนี้ส่วนมากถูกสร้างเป็นหอคอย เป็นโครงสร้างที่ถูกยกขึ้นอยู่บนเสาคอนกรีต และรอบๆเป็นพื้นที่ราบ บางแห่งอยู่ใต้ดิน โดยเฉพาะในประเทศที่เต็มไปด้วยภูเขาและเนินเขา ในประเทศอังกฤษ อ่างเก็บน้ำใต้ดินจำนวนมากถูกสร้างขึ้นใต้เมืองลอนดอนตั้งแต่ศตวรรษที่ 18 ในสมัยวิกตอเรียด้วยอิฐเรียงกันเป็นชั้นหนาๆ อ่างเก็บน้ำใต้ดินที่ใหญ่ที่สุดในยุโรป คือ อ่างเก็บน้ำ Honor Oak ที่สร้างแล้วเสร็จในปี พ.ศ. 2452 หลังคาถูกค้ำด้วยเสาอิฐขนาดใหญ่และโครงสร้างโค้ง (arch) พื้นผิวภายนอกสำหรับเป็นสนามกอล์ฟ
การดำเนินการ
น้ำถูกปล่อยจากอ่างเก็บน้ำด้วยแรงดึงดูดของโลก เพื่อที่จะถูกนำไปทำความสะอาดเพื่อใช้สำหรับดื่ม ผลิตกระแสไฟฟ้า หรือ รักษาการไหลของกระแสน้ำ ถ้าหากว่ามีฝนตกลงมามาก น้ำจะถูกปล่อยออกทางทางน้ำล้นเพื่อหลีกเลี่ยงภาวะน้ำมากเกิน และเพื่อรักษาความแข็งแรงของเขื่อนไว้ อ่างเก็บน้ำสมัยใหม่ส่วนใหญ่มีการออกแบบหอคอยเพื่อถ่ายเทน้ำออกจากอ่างเก็บน้ำในระดับต่างๆ และเพื่อให้น้ำที่มีคุณภาพจำเพราะถูกปล่อยไปกับกระแสน้ำในแม่น้ำเช่นเดียวกับน้ำเพื่อการทดแทน
การวัดระดับ
คำศัพท์สำหรับอ่างเก็บน้ำมีหลากหลายตามประเทศต่างๆ ในสหรัฐอเมริกา ระดับน้ำที่มากที่สุดตามปกติของอ่างเก็บน้ำ เรียนกว่า full pool ในขณะที่ระดับน้ำที่น้อยที่สุดที่เขื่อนยังสามารถทำงานได้ เรียกว่า dead pool หากต่ำกว่าระดับนี้ก็ยังคงเรียกว่า dead pool ระดับน้ำที่อยู่ระหว่างระดับต่ำสุดกับสูงสุดเรียกว่า conservation pool ระดับน้ำที่มากที่สุดอาจจะต่างกัน ทั้งนี้ขึ้นอยู่กับฤดูกาล ฤดูร้อนหรือฤดูหนาว และ ฤดูที่อากาศแห้งหรืออากาศชื้น หากน้ำในเขื่อนถึงจุด dead pool เขื่อนไม่สามารถปล่อยน้ำได้อีก กระแสน้ำเหนือเขื่อนเกือบจะแห้งหมด ทำให้ไม่สามรถผลิตกระแสไฟฟ้าได้ ทั้งนี้อาจเกิดขึ้นได้จากการที่ระบบน้ำของเทศบาลดูดอากาศลงไปในน้ำ ทำให้คุณภาพของน้ำเสีย สามารถแก้ได้อย่างถาวรด้วยการใช้ท่อยาวขึ้น หรือแก้แบบชั่วคราวด้วยการใช้ท่อส่งน้ำขนาดใหญ่ลอยอยู่บนเรือบรรทุก จนกว่าจะเสร็จสิ้นการซ่อมเขื่อนหรือหมดปัญหาขาดแคลนน้ำขั้นรุนแรง
ไฟฟ้าพลังน้ำ
สถานีไฟฟ้าพลังน้ำประกอบด้วยกังหันขนาดใหญ่ติดอยู่ที่ส่วนฐานของเขื่อน น้ำจากอ่างเก็บน้ำด้านหลังเขื่อนจะถูกส่งผ่านมาทางท่อเพื่อหมุนกังหัน กังหันจะปั่นเครื่องกำเนิดไฟฟ้าทำให้เกิดกระแสไฟฟ้า โดยทั่วไปแล้ว อ่างเก็บน้ำประเภทนี้จะถูกสร้างไว้เฉพาะสำหรับเครื่องกำเนิดกระแสไฟฟ้าเท่านั้น ไม่สามารถใช้เป็นน้ำดื่ม หรือน้ำเพื่อการชลประทานได้
การควบคุมทางน้ำไหล
อ่างเก็บน้ำสามารถใช้ควบคุมการไหลของน้ำสู่ปลายน้ำได้หลายวิธี
การชลประทาน
น้ำที่ใช้เพื่อการชลประทานจะถูกปล่อยสู่ระบบคลองเพื่อใช้ในการเพาะปลูกเป็นหลัก หรือเพื่อเป็นระบบน้ำสำรอง โดยทั่วไปแล้วจะไม่ใช้เพื่อเป็นน้ำดื่ม แต่ในบางกรณีก็สามารถใช้ดื่มได้ เช่น อ่างเก็บน้ำห้วยหัวแหวน อ่างเก็บน้ำแม่ทุเลาใน ตำบลกลางดง อำเภอทุ่งเสลี่ยม
การควบคุมน้ำท่วม
รู้จักกันในนาม อ่างเก็บน้ำเพื่อแบ่งเบาปัญหาน้ำท่วม (attenuation) หรือ เพื่อทำให้สมดุล (balancing) อ่างเก็่บน้ำชนิดนี้ ถูกใช้เพื่อป้องกันน้ำท่วม โดยจะกักเก็บน้ำเมื่อมีปริมาณน้ำฝนที่ไม่ตกตามฤดูกาลมากเกินไป จากนั้นจะปล่อยน้ำออกอย่างช้าๆภายในช่วงเวลาสัปดาห์ หรือเดือน อ่างเก็บน้ำบางแห่งถูกสร้างตามทางของแม่น้ำแต่ถูกควบคุมทิศทางการไหลโดยแผ่นกั้นน้ำ เมื่อน้ำในแม่น้ำไหลมากเกินกว่าความจุของแผ่นกั้นน้ำ น้ำจะถูกสะสมไว้ทางด้านหลังเขื่อน และเมื่ออัตราการไหลลดลง น้ำจากหลังเขื่อนจะค่อยๆถูกปล่อยออกมาจนกระทั่งอ่างเก็บน้ำว่างเปล่าอีกครั้ง ในบางกรณีที่อ่างเก็บน้ำได้ทำหน้าที่เพียงไม่กี่ครั้งในรอบทศวรรษ พื้นที่ด้านหลังอ่างเก็บน้ำอาจถูกพัฒนาให้เป็นชุมชน หรือพื้นที่สำหรับนันทนาการ เขื่อนยุคใหม่เพื่อปรับสมดุลกำลังถูกพัฒนาขึ้นเพื่อต่อสู้กับวิกฤตโลกร้อน เรียกว่า อ่างเก็บน้ำเพื่อยับยั้งน้ำท่วม (Flood Detention Reservoirs) ทั้งนี้เพราะเขื่อนเก็บน้ำจะยังคงแห้งเป็นเวลานาน และอาจมีปัญหาเกี่ยวกับความแข็งแรงของดินรอบเขื่อน บริษัทสัญชาติอังกฤษ Instant Barrage Services จึงได้พัฒนาส่วนผสมเพื่อเป็นทางเลือกในการเติมลงบนดิน ทำจากวัสดุรีไซเคิล ซึ่งน่าจะใช้การได้ดีและปล่อยก๊าซคาร์บอนไดออกไซด์ในปริมาณที่น้อยกว่า
การทดแทน
หากอ่างเก็บน้ำทั่วไปตามแม่น้ำถูกใช้เป็นแหล่งกำเนิดพลังงาน อ่างเก็บน้ำเพื่อการทดแทนนี้มีไว้เพื่อเป็นหลักประกันว่าจะมีการไหลของน้ำอย่างเพียงพอระหว่างช่วงเวลาการทำงานของอุตสาหกรรมพลังงานน้ำ
คลอง
เมื่อน้ำจากธรรมชาติมีไม่เพียงพอสำหรับการส่งต่อไปยังคลอง อ่างเก็บน้ำอาจถูกใช้เพื่อรับประกันระดับน้ำในคลอง
การจัดการออกแบบอ่างเก็บน้ำ
มีหลากหลายซอฟต์แวร์สำหรับการออกแบบอ่างเก็บน้ำ ตั้งแต่ระดับผู้เชี่ยวชาญ Dam Safety Program Management Tools (DSPMT) จนถึงอย่างง่าย WAFLEX และแบบผสมผสาน Water Evaluation And Planning system (WEAP) ทำให้การทำงานด้านอ่างเก็บน้ำมาอยู่ในระบบของระบบอุปสงค์-อุปทาน
ปติตเฟลอแรเม
เนื้อร้องได้เขียนขึ้นในภาษาครีโอลเรอูว์นียงโดยฌอร์ฌ ฟูร์กาด และดนตรีประพันธ์โดยฌูล ฟอซี
เรซิเดนต์อีวิลเอาต์เบรก: ไฟล์ 2
เรซิเดนต์อีวิลเอาต์เบรก: ไฟล์ #2 (Resident Evil Outbreak: File #2) เป็นภาคเสริมแบบสแตนด์อโลนของเรซิเดนต์อีวิลเอาต์เบรก ซึ่งวางจำหน่ายสำหรับเครื่องเพลย์สเตชัน 2 ในประเทศญี่ปุ่นเมื่อวันที่ 9 กันยายน ค.ศ. 2004, ทวีปอเมริกาเหนือเมื่อวันที่ เมื่อ 26 เมษายน ค.ศ. 2005 และทวีปยุโรปเมื่อวันที่ 26 สิงหาคม ค.ศ. 2005
หลังจากความสำเร็จของภาคเอาต์เบรกดั้งเดิมในประเทศญี่ปุ่น ทางบริษัทแคปคอมได้ประกาศภาคไฟล์ #2 ในปลาย ค.ศ. 2004 ตัวละครแปดตัวเดียวกันกับภาคแรกกลับมาพร้อมความสามารถที่คล้ายกัน และเกมจะเกิดขึ้นอีกครั้งในแร็กคูนซิตีที่มีซอมบีอาศัยอยู่ เกมนี้มีสถานการณ์ใหม่ห้าแบบ โดยสี่สถานการณ์แรกสามารถเล่นได้ตั้งแต่เริ่ม ในฉบับสั่งซื้อล่วงหน้าที่ประเทศญี่ปุ่น เกมดังกล่าวได้บรรจุมาพร้อมกับเดโมของเดวิลเมย์คราย 3
ในวันที่ 1 มกราคม ค.ศ. 2014 ได้มีการเปิดเซิร์ฟเวอร์สำรองสู่สาธารณะโดยใช้เซิร์ฟเวอร์แฟนหมุนเวียนกัน ดังนั้น จึงอนุญาตให้เล่นออนไลน์ได้อีกครั้ง พร้อมกับสิ่งใหม่ ๆ ในเซิร์ฟเวอร์ เช่น รายการแบน และกระดานผู้นำ
สถานการณ์
ผู้เล่นจะเลือกสถานการณ์, ระดับความยาก และตัวละคร แต่ละระดับความยากจะเกี่ยวข้องกับศัตรูและไอเทมที่ผู้เล่นดำเนินไปตามสถานการณ์ เกมนี้มีห้าสถานการณ์ ได้แก่ "ไวลด์ธิงส์", "อันเดอร์เบลลี", "แฟลชแบ็ก", "เดสเพอริตไทมส์" และ "เอนด์ออฟเดอะโรด"
แต่ละสถานการณ์มีรายการตรวจสอบเหตุการณ์ ซึ่งประกอบด้วยการดำเนินการพิเศษที่ผู้เล่นต้องดำเนินการเพื่อให้บรรลุ 100 เปอร์เซ็นต์ เมื่อทำเช่นนั้น ผู้เล่นจะปลดล็อก "อินฟินิตีโหมด" ซึ่งอาวุธทั้งหมดของผู้เล่นจะไม่มีวันสะดุดหรือกระสุนหมด
แต่ละสถานการณ์ยังมีไอเทม "เอสพี" สิ่งเหล่านี้เป็นไอเทมละบหูลับตาที่ซ่อนอยู่ทั่วทั้งเลเวล และสร้างขึ้นแบบสุ่มบนสองเส้นทาง มีไอเทมสถานการณ์ยี่สิบรายการสำหรับแต่ละสถานการณ์ และมีไอเทมยี่สิบรายการเฉพาะสำหรับแต่ละตัวละครที่ซ่อนอยู่ในสถานการณ์ทั้งห้า หากได้มา ไอเทมเหล่านี้จะปลดล็อกเครื่องแต่งกายใหม่ และตัวเลือกในการฟังตัวละครพูดนอกบท เกมนี้มาพร้อมกับสองสถานการณ์โบนัส ได่แก่ "อิลิมิเนชัน" และ "โชว์ดาวน์" โดยทั้งสองแบบได้รับการออกแบบมาเพื่อเป็นแนวทางการฝึก เพื่อการส่งเสริมรูปแบบการเล่น
การควบคุม
แทนที่จะใช้หูฟังยูเอสบี หรือหรือแป้นพิมพ์คอมพิวเตอร์ ผู้เล่นใช้ระบบคำสั่ง "พูดนอกบท" ที่ประกอบด้วยวลีคำสั่งหลักสิบคำ ซึ่งใช้โดยการจัดการจอยสติกแบบแอนะล็อกที่ถูกต้องบนคอนโทรลเลอร์เพลย์สเตชัน 2 และปุ่มที่ไวต่อบริบท ผู้เล่นสามารถเลือกและขอไอเทมจากรายการสิ่งของของเพื่อนร่วมทีม หรือขอให้เพื่อนร่วมทีมใช้ไอเทมดังกล่าว การเพิ่มใหม่นี้รวมถึงวลีพูดนอกบท "ซอร์รี" (ขอโทษ) และความเห็นเกี่ยวกับบริบทในหน้าจอแผนที่และไฟล์
ภาคต่อยังมีคุณสมบัติความยากใหม่ และการเปลี่ยนแปลงบางอย่างในความสมดุลของเกม ซึ่งรวมถึง "โหมดไนต์แมร์" ใหม่ และการปรับเปลี่ยนแผนภูมิความเสียหายก่อนหน้านี้หลายประการ เกมดังกล่าวยังเพิ่มความสามารถในการขยับตัวละครของผู้เล่นในขณะที่อยู่ในท่าโจมตี ทำให้ตัวละครที่มีปืนสามารถเคลื่อนที่และยิงได้ในเวลาเดียวกัน
ความแตกต่างระดับภูมิภาค
สำหรับเกมเวอร์ชันอเมริกาเหนือ การ 'พูดนอกบท' จากเกมแรกจะถูกเอาออก ต่อจากนั้น เฉพาะเมื่อตัวละครใช้ก้านแอนะล็อกหรือร้องขอเท่านั้น พวกเขาจึงส่งเสียง หากพยายามใช้พูดนอกบท จะไม่มีเสียงใด ๆ ซึ่งส่งผลเสียต่อรูปแบบการเล่น หากผู้เล่นพยายามบอกคนอื่นว่าพวกเขาโดนพิษ โอกาสที่ข้อความจะถูกสังเกตเห็นนั้นต่ำหากพวกเขาอยู่กลางการต่อสู้ ทั้งนี้ เวอร์ชันภาษาญี่ปุ่นมีเสียงเต็มรูปแบบ ในขณะที่เวอร์ชันยุโรปมีเสียง แต่ไม่มีข้อความ
เวอร์ชันภาษาญี่ปุ่นมีคำบรรยายภาษาญี่ปุ่นสำหรับคัตซีน ขณะที่ตัวละครยังคงใช้ภาษาอังกฤษ เช่นเดียวกับเกมไบโอฮาซาร์ดก่อนหน้า เนื่องจากความหลากหลายของตัวละคร สิ่งนี้นำไปสู่ความต่อเนื่องที่แปลกประหลาด โดยที่คำบรรยายภาษาญี่ปุ่นได้แปลในฐานะตัวละครทั้งหมดที่พูดในสิ่งเดียวกันในบางสถานการณ์
ส่วนตัวละครรองอย่าง "ลินดา" ได้รับการเรียกว่า "รินดา" ในเวอร์ชันภาษาญี่ปุ่น ซึ่งในประเทศญี่ปุ่น เกมดังกล่าวดำเนินงานบนบริการเคดีดีไอ เอ็มเอ็มบีบี ส่วนในสหรัฐ บริการนี้ถูกเปลี่ยนเป็นเซกาเน็ตเวิร์กแอปพลิเคชันแพกเกจ เนื่องจากการเปลี่ยนแปลงนี้ คุณลักษณะหลายอย่างได้ถูกลบออกจากเวอร์ชันเอ็นทีเอสซี/แพล รวมถึงการส่งข้อความส่วนตัว, ตัวเลือกการค้นหาขั้นสูง และตัวเลือกพิเศษเพื่อจำกัดการจัดอันดับเพื่อค้นหาอันดับที่เฉพาะเจาะจง
โหมดหลายผู้เล่น
เมื่อวันที่ 31 มีนาคม ค.ศ. 2007 ทางบริษัทแคปคอมได้ปิดเซิฟเวอร์แพลและเอ็นที่เอสซีสำหรับภาคไฟล์ #2 การเล่นออนไลน์ได้รับการปรับปรุงครั้งใหญ่จากเกมภาคก่อน โดยภาคไฟล์ #2 มีระบบล็อบบีใหม่, ระบบกิจกรรมใหม่ ตลอดจนตัวเลือกและโหมดการเล่นที่เพิ่มขึ้น
บริษัทจัดกิจกรรมตั้งแต่เดือนเมษายนถึงปลายเดือนพฤษภาคม ค.ศ. 2005 ซึ่งได้รับการสนับสนุนจากนิตยสารเกมต่าง ๆ รวมถึงกิจกรรมจากนิตยสารเพลย์สเตชันแมกกาซีน และอิเล็กทรอนิกส์เกมมิงมันทลี เป็นต้น การสะสางกิจกรรมเหล่านี้จะให้รางวัลแก่ผู้เล่นด้วยตัวละครและเครื่องแต่งกาย เหตุการณ์บางอย่างเกิดขึ้นในเลเวลมาตรฐานในความยากที่กำหนดไว้ ในขณะที่บางเหตุการณ์กำหนดผู้เล่นในเลเวลที่เลือกโดยมีตัวเลือกอินฟินิต และไนต์แมร์ เปิดใช้งานก่อนที่ทั้งสองตัวเลือกจะใช้งานได้ฟรี หลังจากกิจกรรมที่ได้รับการสนับสนุนทั้งหมดสิ้นสุดลง ทางบริษัทแคปคอมได้ดำเนินการสองกิจกรรมในการหมุนเวียน, อีเวนต์โบนัสคะแนน และการล่าไอเทมเอสพี
ระบบล็อบบีได้รับการปรับปรุงใหม่เพื่อให้รวมพื้นที่ 10 แห่งพร้อมตัวเลือกที่แตกต่างกันในแต่ละพื้นที่ อย่างไรก็ตาม การเปลี่ยนแปลงนี้ทำให้การเข้าร่วมเกมกับเพื่อนยากขึ้น ทั้งนี้ เพื่อให้ผู้เล่นเข้าร่วมกับเพื่อนในเกมที่โฮสต์หรือเกมปัจจุบัน ผู้เล่นจำเป็นต้องเข้าสู่เมนูเพื่อค้นหาชื่อของพวกเขา จากนั้นออกจากเมนูนั้น แล้วเลือกพื้นที่ที่พวกเขาอยู่ และค้นหาเกม ซึ่งเมนูนี้ไม่ได้ระบุจำนวนผู้เล่นในเกมเมื่อค้นหา หมายความว่าเกมอาจเต็มก่อนที่ผู้เล่นจะเข้าร่วม
ในช่วงต้นเดือนกรกฎาคม ทางบริษัทแคปคอมได้ปิดเซิร์ฟเวอร์สำรอง โดยเหลือเพียงตัวเลือกเดียวสำหรับผู้เล่นเมื่อพวกเขาเชื่อมต่อ หลายเดือนต่อมา โหมดไนต์แมร์, โหมดอินฟินิต และการเปลี่ยนแปลงระบบแอเรียได้เกิดขึ้น ส่วนการสนับสนุนโทรทัศน์ความละเอียดสูงได้เลิกจากแอเรียสกรีน แต่ผู้เล่นยังคงสามารถโฮสต์เกมโดยเปิดโหมดโทรทัศน์ความละเอียดสูงโดยเปิดใช้งานแบบออฟไลน์
จากภายในเกม หรือโดยลิงก์บนหน้าการขายอย่างเป็นทางการของแคปคอมในเว็บไซต์สหรัฐ ผู้เล่นสามารถดูตำแหน่งของตนบนกระดานจัดอันดับได้
โครงเรื่อง
สถานการณ์แรกในบัญชีรายชื่อคือ "ไวลด์ธิงส์" ซึ่งซินดี เลนนอกซ์ นำผู้รอดชีวิตที่เหลือไปที่สวนสัตว์แร็กคูนซิตีโดยหวังว่าจะไปถึงเฮลิคอปเตอร์กู้ภัยที่อีกด้านหนึ่งของสวนสัตว์ ตลอดทั้งสถานการณ์ดังกล่าว ผู้เล่นจะถูกไล่ตามโดยสัตว์ต่าง ๆ ที่ติดเชื้อไวรัส ซึ่งอันตรายที่สุดคือช้างซอมบีที่ชื่อออสการ์ที่ติดตามผู้เล่นจากพื้นที่หนึ่งไปยังอีกพื้นที่หนึ่ง จนกระทั่งมันถูกขังอยู่ในเวทีช้างหรือถูกสังหารโดยผู้เล่น หากพวกเขาไปถึงลานด้านหน้าโดยไม่สังหารหรือขังมันไว้ มันจะปรากฏตัวในฐานะบอส มิฉะนั้น สิงโตซอมบีที่ชื่อแมกซ์จะเป็นบอส เมื่อผู้เล่นไปถึงจุดสิ้นสุดของเวทีและขึ้นรถรางแล้ว รถรางก็หยุดลง และเฮลิคอปเตอร์กู้ภัยก็ถูกไฟไหม้ในระยะไกล โดยนักบินเสียชีวิตด้วยอาการบาดเจ็บนอกเฮลิคอปเตอร์ที่กำลังลุกไหม้
ส่วนสถานการณ์ที่สองคือ "อันเดอร์เบลลี" จะแสดงตามการเดินทางของผู้เล่นที่ไปยังสถานีรถไฟใต้ดิน และพยายามหลบหนีออกจากเมืองโดยใช้รถไฟใต้ดิน อย่างไรก็ตาม ก่อนที่พวกเขาจะจากไป รถไฟขบวนอื่นวิ่งเข้าไปในกองเศษซากและระเบิด โดยปลุก "กิกะไบต์" ซึ่งเป็นตัวหมัดขนาดมหึมา ผู้เล่นจะต้องต่อสู้กันที่ส่วนท้ายของด่าน ครั้นที่จะเริ่มต้นการต่อสู้นี้ ผู้เล่นคนหนึ่งได้ถูกกิกะไบต์ลักพาตัวขณะรอรถไฟออก และหลังจากกำจัดบอสแล้ว หากผู้เล่นกลับรถไฟไม่ทัน พวกเขาต้องหาทางออกอื่นผ่านซับสเตชันทาวเวอร์ ซึ่งก็คือผ่านปล่องระบายอากาศ
และในสถานการณ์ที่สามคือ "แฟลชแบ็ก" อลิสซา แอชครอฟต์ ได้นำผู้รอดชีวิตไปยังกระท่อมในป่าที่พวกเขาได้พบกับอัลเบิร์ต เลสเตอร์ (หรือที่รู้จักในชื่ออัล) ซึ่งสัญญาว่าจะพาพวกเขาไปยังเมืองใกล้เคียง ทว่า เขาหายตัวไปอย่างลึกลับเมื่อผู้เล่นไปถึงสะพานที่นำไปสู่โรงพยาบาลร้าง โดยจะมีสองเส้นทางที่แตกต่างกันซึ่งขึ้นอยู่กับรูปแบบการเล่น ดังนี้;
นุ้ย เชิญยิ้ม
ชูเกียรติ เอี่ยมสุข หรือชื่อในการแสดงว่า นุ้ย เชิญยิ้ม หรือ เมธา ฟ้าแว๊บแว๊บหรือ นุ้ย เต่าบิน หรือ นุ้ย โคโลน(5 มิถุนายน พ.ศ. 2517, ตำบลพระอาจารย์ อำเภอองครักษ์ จังหวัดนครนายก) เป็นนักแสดงตลก นักแสดง และพิธีกรชาวไทย เป็นน้องชายของโหน่ง ชะชะช่า หรือ ชูศักดิ์ เอี่ยมสุข นักแสดงตลก และเป็นสามีของ ศิริพร อยู่ยอด นักแสดงตลกและนักร้อง โดยมีบุตรด้วยกันหนึ่งคน คือ ภูสิษฐ์ เอี่ยมสุข หรือภู และบุตรที่เกิดจากภรรยาเก่าอีก 3 คน
ผลงานละครโทรทัศน์
ละครโทรทัศน์
ละครชุด
ซิทคอม
ละครพื้นบ้าน
รายการโทรทัศน์
ผลงานพิธีกรและกรรมการตัดสิน
โทรทัศน์
ออนไลน์
เดอะ สกอร์เปี้ยน คิง ศึกราชันย์แผ่นดินเดือด
เดอะ สกอร์เปี้ยน คิง ศึกราชันย์แผ่นดินเดือด (The Scorpion King) เป็นภาพยนตร์โลดโผน/จินตนิมิต กำกับภาพยนตร์โดยชัค รัสเซล นำแสดงโดย ดเวย์น จอห์นสัน, เคลลี หู, แกรนต์ เฮสลอฟและไมเคิล คลาร์ก ดันแคน ภาพยนตร์เรื่องนี้เป็นภาพยนตร์ภาคแยกมาจาก เดอะมัมมี่ รีเทิร์น ฟื้นชีพกองทัพมัมมี่ล้างโลก
เรื่องราวในภาพยนตร์เรื่อง เดอะ สกอร์เปี้ยน คิง ศึกราชันย์แผ่นดินเดือด เกิดขึ้นเมื่อ 5,000 ปีก่อนภาพยนตร์เรื่อง เดอะมัมมี่ คืนชีพคำสาปนรกล้างโลก และ เดอะมัมมี่ รีเทิร์น ฟื้นชีพกองทัพมัมมี่ล้างโลก ซึ่งภาพยนตร์เรื่องนี้มีภาคต่อคือ เดอะ สกอร์เปี้ยน คิง 2 อภินิหารศึกจอมราชันย์
เนื้อเรื่องย่อ
เรื่องราวเกิดขึ้นเมื่อห้าพันปีก่อน เมื่อชายผู้ทะเยอทะยานและไร้ความปรานี นามว่า เมมนอน เชื่อว่า เขาถูกกำหนดให้มาปกครองผู้คน ที่กระจัดกระจายอยู่ในทะเลทราย เขาพร้อมด้วยกองทัพที่โหดร้ายทารุณ บุกไปทั่วทั้งภูเขาและที่ราบ ที่สังหารผู้คน และนำคนที่เหลือมาเป็นทาส เขาต่อสู้อย่างไร้ความปรานี กับใครก็ตามที่ต่อต้านเขา ด้วยรู้ตัวเองว่ามีศัตรูอยู่มากมาย เมมนอน ได้รับคำแนะนำเรื่องแผนการณ์จากผู้พยากรณ์คนหนึ่ง ซึ่งจะคอยบอกว่า เมื่อใด ที่ไหน และจะโจมตีอย่างไร ทำให้เขาไม่เคยพ่ายแพ้เลย มีเพียงชนไม่กี่เผ่าเท่านั้นที่ไม่ยอมสยบ และยังขัดขวางเมมนอนไม่ให้ครองบัลลังก์ แต่ก็รู้ดีว่า ในที่สุดต้องเผชิญหน้ากับเมมนอน ชนเหล่านั้นจึงได้ว่าจ้าง มาธายุส ชายผู้สืบเชื้อสายจากนักรบผู้เก่งกล้าสามารถ เพื่อกำจัดผู้พยากรณ์ และขัดขวางเมมนอน ไม่ให้ได้ครองบัลลังก์ตามต้องการ
ดังนั้น มาธายุสจึงเข้าสู่สงคราม ที่ต้องอาศัยความชำนาญ และความเข้มแข็ง ที่มาจากกำลังในตัวเขา เขาลักลอบเข้าไปในเมืองโกโมราห์อันชั่วร้ายของเมมนอน และพบว่าผู้พยากรณ์ของเมมนอนนั้น เป็นหญิงสาวสวยชื่อ คาสซานดรา แทนที่จะฆ่าเธอ เขากลับจับเธอมาเป็นตัวประกัน ขังไว้ในหุบเขาแห่งความตายอันรกร้างว่างเปล่า แม้ว่ามาธายุสจะมีกองทัพมากกว่ามาก แต่มาธายุสก็รู้ดีว่า มีทางเดียวที่จะรอดพ้นได้ นั่นคือการเผชิญหน้าโดยตรงกับเมมนอน
คาสซานดราทำนายว่า มาธายุสจะตายในการรบครั้งนี้ แต่มาธายุสดำเนินชีวิตตามบัญญัติที่เรียบง่ายแต่ลึกซึ้ง ดังเช่นประชาชนของเขาคือ “อยู่อย่างอิสระ ตายอย่างสบาย” (Live Free.. Die Well!) เขายังเชื่อว่า เขาสามารถกำหนดชะตาชีวิตของตัวเองได้ และความเชื่อมั่นนี้ที่สืบทอดมา ทำให้ผู้ลอบฆ่ากลายมาเป็นตำนาน นั่นคือ The Scorpion King
ซัมซุง กาแลคซีเอส 10
ซัมซุง กาแลคซีเอส 10 (Samsung Galaxy S10, ชื่อรหัส Beyond ) เป็นสมาร์ตโฟนลำดับที่ 10 ในชุดซัมซุง กาแลคซีเอส เปิดตัวเมื่อวันที่ 20 กุมภาพันธ์ ค.ศ. 2019 ในงานกาแลคซีอันแพกด์ที่เมืองซานฟรานซิสโก สหรัฐอเมริกา ซัมซุง กาแลคซีเอส 10 ประกอบด้วย 4 รุ่นได้แก่ เอส 10อี, เอส 10, เอส 10 พลัสและเอส 10 5จี ซัมซุง กาแลคซี เอส 10 มีการพัฒนาจากรุ่นก่อน เช่น จอแสดงผลแบบ Infinity-O display ทำให้มีพื้นที่แสดงผลมากกว่าเดิมและมีเพียงรูกล้องหน้าด้านขวา, การสแกนลายนิ้วมือแบบอัลตราโซนิกบนจอ (ยกเว้นรุ่นเอส 10อี), กล้องหลัง 3 ตัว (ยกเว้นรุ่นเอส 10อี มีกล้องหลัง 2 ตัวและเอส 10 5จี มีกล้องหลัง 4 ตัว) วางจำหน่ายในสหรัฐ วันที่ 8 มีนาคม ค.ศ. 2019
ไลอ้อน คอร์ปอเรชัน
บริษัท ไลอ้อน (ประเทศไทย) จำกัด เดิมมีชื่อว่า บริษัท เดอะ ไลอ้อน แฟท แอนด์ ออย (ประเทศไทย) จำกัด ก่อตั้งขึ้นเมื่อปี พ.ศ. 2510 โดยเป็นการร่วมทุนระหว่าง บริษัท สหพัฒนพิบูล จำกัด และบริษัท เดอะ ไลอ้อน แฟทแอนด์ออย จำกัด ประเทศญี่ปุ่น
เริ่มดำเนินการผลิต
เริ่มดำเนินการผลิตครั้งแรกเมื่อวันที่ 5 มีนาคม พ.ศ. 2512 ด้วยการเปิดสายการผลิตแชมพูผงไลอ้อน และผงซักฟอกท้อป ด้วยการให้ความสำคัญกับงานวิจัยพัฒนาผลิตภัณฑ์โดยนำเอาวิทยาการ และสรรหาเทคโนโลยีใหม่ๆ เข้ามาประยุกต์ใช้ ทำให้บริษัทฯ อาทิ น้ำยาล้างจานไลปอนเอฟ น้ำยาขจัดคราบไคลไฟท์ ผงซักฟอกเปาเอ็มวอชที่ใช้สำหรับเครื่องซักผ้าโดยเฉพาะ
บริษัทฯ ได้พัฒนาผลิตภัณฑ์แบรนด์ท้องถิ่น อาทิ ผงซักฟอก "เปาบุ้นจิ้น" หรือ "เปา" ในปัจจุบัน ยังเป็นฐานการผลิตสินค้าท้องถิ่น เช่น โคโดโม เอสเซ้นซ์ โชกุบุสซึ โมโนกาตาริ ซิสเท็มมา ไฮคลาส สินค้าต่าง ๆ เหล่านี้ บริษัทฯ ได้ส่งออกไปจำหน่ายยังประเทศต่างๆ อาทิ สหรัฐอเมริกา สิงคโปร์ มาเลเซีย ฮ่องกง ไต้หวัน ประเทศในแถบตะวันออกกลาง และญี่ปุ่น
อับดุล ฮากิม อิสฮักไซ
อับดุล ฮากิม อิสฮักไซ (عبد الحكيم اسحاقزى ; เกิด พ.ศ. 2510) รู้จักกันในนาม อับดุล ฮากิม ฮักกาณี (عبد الحكيم حقاني ) และ อับดุล ฮากิม ชารี (عبدالحکیم شرعی ; มักสะกดเป็น ชาไร หรือ ชาเรีย ) เป็นนักวิชาการ นักเขียน และดำรงตำแหน่งปัจจุบันเป็นผู้พิพากษาหัวหน้าศาลสูงสุด ตั้งแต่วันที่ 28 ตุลาคม พ.ศ. 2564 กับรัฐมนตรีว่าการกระทรวงยุติธรรมชาวอัฟกานิสถาน อิสฮักซ์ไซยังดำรงตำแหน่งผู้พิพากษาหัวหน้าศาลสูงสุดในคณะรัฐมนตรีชุดที่ผ่านมาแล้ว อิสฮักซ์ไซเป็นเลขาธิการคณะทำงานหารือในสำนักงานประจำประเทศกาตาร์ อิสฮักซ์ไซเป็นหนึ่งในสมาชิกผู้ก่อตั้งตอลิบานและเป็นเพื่อนร่วมงานที่สนิทกับมุลลอฮ์ มุฮัมมัด โอมาร์ หนึ่งในประมุขผู้เสียชีวิตแล้ว
ประเทศที่ไม่มีทางออกสู่ทะเล
ประเทศที่ไม่มีทางออกสู่ทะเล มักจะถูกนิยามว่าเป็นประเทศที่ถูกปิดล้อมหรือเกือบถูกปิดล้อมด้วยแผ่นดิน   ในปี 2554 มีทั้งหมด 45 ประเทศ การเป็นประเทศที่ไม่มีทางออกสู่ทะเลนับเป็นข้อด้อยทางภูมิศาสตร์ เพราะนอกจากจะถูกปิดกั้นจากทรัพยากรทางทะเลแล้ว ยังทำให้ไม่สามารถค้าขายทางทะเลได้อีกด้วย ประเทศที่มีชายฝั่งมีแนวโน้มที่จะร่ำรวยกว่าและมีประชากรมากกว่าประเทศที่ไม่มีทางออกสู่ทะเล
นอกจากนี้ยังมีคำว่า ทะเลปิด หมายถึงทะเลที่ไม่ได้เชื่อมกับมหาสมุทร เช่น ทะเลแคสเปียน ซึ่งในบางครั้งมองเป็นทะเลสาบ
นอกจากนี้ทะเลอื่น ๆ เช่น ทะเลดำ ทะเลเมดิเตอร์เรเนียน ทะเลบอลติก และ ทะเลแดง มีช่องทางออกสู่ทะเลน้อย
รายชื่อประเทศที่ไม่มีทางออกสู่ทะเล
ทวีปเอเชีย
ทวีปยุโรป
ทวีปแอฟริกา
ทวีปอเมริกาใต้
ประเทศที่เกือบไม่มีทางออกสู่ทะเล
ประเทศต่อไปนี้มีดินแดนชายฝั่งซึ่งสั้นมาก
გ
Gani (asomtavruli Ⴂ, nuskhuri ⴂ, mkhedruli გ) เป็นอักษรตัวที่สามของอักษรจอร์เจียทั้งสามแบบ ในระบบเลขจอร์เจียมีค่า 3 มักใช้แทนเสียง /g/ คล้ายกับ ก ในภาษาไทย
วรชัย เหมะ
นายวรชัย เหมะ อดีตสมาชิกสภาผู้แทนราษฎรจังหวัดสมุทรปราการ เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย และแนวร่วมคนสำคัญของแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง ประจำจังหวัดสมุทรปราการ
ประวัติ
นายวรชัย เหมะ เกิดเมื่อวันที่ 12 มิถุนายน พ.ศ. 2497 เป็นบุตรของนายหนาม และนางเอิบ เหมะ มีพี่น้อง 4 คน พื้นเพดั้งเดิมเป็นชาวอำเภอหลังสวน จังหวัดชุมพร มีชื่อเล่นที่เรียกกันในหมู่เพื่อนฝูงว่า "เงาะ" แต่ได้มาปักหลักอาศัยอยู่ที่จังหวัดสมุทรปราการมานานกว่า 40 ปี ชีวิตครอบครัวผ่านเคยผ่านการสมรสและหย่า มีบุตร 2 คน
งานการเมือง
ในวันที่ 31 สิงหาคม พ.ศ. 2553 ส.ส. สมุทรปราการ ซึ่งสังกัดพรรคเพื่อไทย 2 คน คือ นายกรุง ศรีวิไล และนายจิรพันธ์ ลิ้มสกุลศิริรัตน์ ได้แถลงย้ายไปร่วมงานกับพรรคภูมิใจไทย อย่างเป็นทางการ ในวันเดียวกับที่พรรคเพื่อไทยจึงมีการแถลงเปิดตัวว่าที่ผู้สมัคร ส.ส. ของพรรคแทนทันที คือ นายวรชัย และนางสลิลทิพย์ สุขวัฒน์
ต่อมาเมื่อมีการยุบสภาเลือกตั้งใหม่ พ.ศ. 2554 นายวรชัยลงสมัครในนามพรรคเพื่อไทย สามารถเอาชนะนายจิรพันธ์ ลิ้มสกุลศิริรัตน์ จากพรรคภูมิใจไทย และได้เป็นเป็น ส.ส. สมัยแรก นายวรชัยเป็น 1 ใน 8 ส.ส. ที่ถูกยื่นถอดถอนความผิดตาม พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริตแห่งชาติ(ป.ป.ช.) มาตรา 62
ในกลางปี พ.ศ. 2556 นายวรชัย ได้นำเสนอพระราชบัญญัตินิรโทษกรรม หรือพระราชบัญญัติปรองดองแห่งชาติ ที่มีเนื้อหานิรโทษกรรมทุกกลุ่มการเมืองในเหตุความวุ่นวายทางการเมืองก่อนหน้านั้นโดยครอบคลุมตั้งแต่ปี พ.ศ. 2549 เป็นต้นมา ซึ่งเรื่องนี้ได้ก่อให้เกิดความวุ่นวายในรัฐสภาระหว่างการประชุมพิจารณา และกลายมาเป็นการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) รวมถึงแนวร่วมกลุ่มอื่น ๆ ในที่สุด โดยเริ่มต้นที่บริเวณสถานีรถไฟสามเสน
เขาเคยจำคุกในคดี เหตุการณ์ก่อความไม่สงบของกลุ่ม นปช. เมษายน พ.ศ. 2552 ในศาลชั้นต้น ในวันที่ 5 มีนาคม พ.ศ. 2558 ต่อมาใน วันที่ 9 มีนาคม พ.ศ. 2558 เขาได้รับการประกันตัวในวงเงิน 8 แสน บาท เขาจำคุกในวันที่ 21 มีนาคม พ.ศ. 2560 ตามคำตัดสินของศาลอุทธรณ์ในคดีดังล่าว และไม่ได้รับการประกันตัวในวันดังกล่าว
ในวันที่ 12 พฤษภาคม พ.ศ. 2559 พล.ต.อ. ศรีวราห์ รังสิพราหมณกุล รองผู้บัญชาการตำรวจแห่งชาติ ได้แจ้งข้อหานายวรชัย ในข้อหามีเครื่องกระสุนปืนไว้ในความครอบครองโดยไม่ได้รับอนุญาต พร้อมกับนายประชา ประสพดี ซึ่งเป็น ส.ส.จังหวัดสมุทรปราการ พรรคเพื่อไทย เช่นเดียวกัน
สมาชิกสภาผู้แทนราษฎร
นายวรชัย เหมะ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ